Himangan kirkko

Himangan kirkko on kirkko Himangan kirkonkylässä Kalajoella entisen Himangan kunnan alueella. Uusklassisia piirteitä omaava puinen sisäviisteinen tasavartinen ristikirkko on rakennusmestari Jacob Rijfin suunnittelema ja se on valmistunut 1794. Rakennustöitä johti Jacob Rijfin veli Carl. Nykyinen ulkoasu on vuodelta 1897, jolloin ristikeskuksesta nouseva torni muutettiin sirommaksi. Alttaritaulun Jeesus ristillä on maalannut taiteilija Johan Gustav Hedman vuonna 1845. Kirkon 15-äänikertaiset urut on rakentanut Kangasalan Urkutehdas vuonna 1981. Kirkon vieressä oleva kellotapuli on vuodelta 1823. Tapulissa on kaksi kelloa jotka on valettu vuosina 1794 ja 1860. Kirkko remontoitiin vuosina 2010–2011. Arkkitehti Esa Säkkisen suunnittelemana ulko- ja sisämaalaukset korjattiin alkuperäiseen arkkitehtuurin henkeen, alttaripöytä siirrettiin irti seinästä, kaikki täydentävät osat kunnostettiin ja sakasti uusittiin. Katso myös Kalajoen seurakunta Lähteet Aiheesta muualla Kuvia tai muita tiedostoja aiheesta Himangan kirkko Wikimedia Commonsissa Himangan kirkko (rakennusperintörekisteri) Kulttuuriympäristön palveluikkuna kyppi.fi. Museovirasto.